**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**Zákon**

**z ............ 2016,**

**ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z.**

Národná rada Slovenskej republiky sa uzniesla na tomto zákone:

**Čl. I**

Zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. sa dopĺňa takto:

§ 6 sa dopĺňa odsekom 19, ktorý znie:

„(19) Úrad po vyhlásení verejného obstarávania, ak predpokladaná hodnota zákazky predstavuje najmenej 100 000 eur, uskutoční cenové porovnanie predmetu verejného obstarávania na dostupnom trhu a výsledky tohto porovnania zverejní v centrálnom registri zmlúv a na svojom webovom sídle.”.

V § 42 ods. 3 sa za slová „Technické požiadavky“ vkladajú slová „a opis predmetu zákazky“ a za slová „sa nesmú“ sa vkladajú slová „určovať tak, aby v nich boli obsiahnuté také požiadavky, ktoré nemajú významný vplyv na naplnenie účelu zákazky a nesmú sa“.

**Čl. II**

Tento zákon nadobúda účinnosť 1. januára 2017.